CELEX: 62011CB0076
Language: et
Date: 2011-11-29 00:00:00
Title: Kohtuasi C-76/11 P: Euroopa Kohtu (kaheksas koda) 29. novembri 2011 . aasta määrus — Tresplain Investments Ltd versus Siseturu Ühtlustamise Amet (kaubamärgid ja tööstusdisainilahendused), Hoo Hing Holdings Ltd (Apellatsioonkaebus — Ühenduse kaubamärk — Määrus (EÜ) nr 40/94 — Artikli 8 lõige 4 ja artikli 52 lõike 1 punkt c — Ühenduse kujutismärk Golden Elephant Brand — Kehtetuks tunnistamise taotlus, mis põhineb siseriiklikul registreerimata kujutismärgil GOLDEN ELEPHANT — Viide varasemat kaubamärki reguleerivale siseriiklikule õigusele — Common law normistik, mis reguleerib tähise hõivamise peale esitatavat hagi (action for passing off))

14.4.2012   
            
            
               ET
            
            
               Euroopa Liidu Teataja
            
            
               C 109/4
            
         Euroopa Kohtu (kaheksas koda) 29. novembri 2011. aasta määrus — Tresplain Investments Ltd versus Siseturu Ühtlustamise Amet (kaubamärgid ja tööstusdisainilahendused), Hoo Hing Holdings Ltd
   (Kohtuasi C-76/11 P) (1)
   
   (Apellatsioonkaebus - Ühenduse kaubamärk - Määrus (EÜ) nr 40/94 - Artikli 8 lõige 4 ja artikli 52 lõike 1 punkt c - Ühenduse kujutismärk Golden Elephant Brand - Kehtetuks tunnistamise taotlus, mis põhineb siseriiklikul registreerimata kujutismärgil GOLDEN ELEPHANT - Viide varasemat kaubamärki reguleerivale siseriiklikule õigusele - Common law normistik, mis reguleerib tähise hõivamise peale esitatavat hagi (action for passing off))
   2012/C 109/06
   Kohtumenetluse keel: inglise
   
      Pooled
   
   
      Hageja: Tresplain Investments Ltd (esindaja: barrister B. Brandreth)
   
      Teine menetluspool: Siseturu Ühtlustamise Amet (kaubamärgid ja tööstusdisainilahendused) (esindajad: D. Botis), Hoo Hing Holdings Ltd (esindaja: M. Edenborough, QC)
   
   
      Ese
   
   Apellatsioonkaebus Üldkohtu (kaheksas koda) 9. detsembri 2010. aasta otsuse peale kohtuasjas Tresplain Investments Ltd vs. Siseturu Ühtlustamise Amet — Hoo Hing (T-303/08), millega Üldkohus jättis rahuldamata klassi 30 kuuluvate kaupade jaoks registreeritud ühenduse kujutismärgi „Golden Elephant Brand” omaniku tühistamishagi Siseturu Ühtlustamise Ameti esimese apellatsioonikoja 7. mai 2008. aasta otsuse peale (asi R 889/2007-1), millega tühistati tühistamisosakonna otsus keelduda selle kaubamärgi kehtetuks tunnistamisest taotluse alusel, mille esitas klassi 30 kuuluvate kaupade suhtes kasutatava registreerimata siseriikliku kujutismärgi GOLDEN ELEPHANT omanik — Määruse (EÜ) nr 40/94 artikli 8 lõike 4 (nüüd määruse (EÜ) nr 207/2009 artikli 8 lõige 4) tõlgendamine ja kohaldamine.
   
      Resolutsioon
   
   
               1.
            
            
               Jätta apellatsioonkaebus rahuldamata.
            
         
               2.
            
            
               Mõista kohtukulud välja Tresplain Investments Ltd-lt.
            
         
      (1)  ELT C 120, 16.4.2011.